section_heading: Povijest
paragraph_text: Iznenađeni i sami neobično brzim i dubokim prodorom u Sovjetski Savez, Nijemci su odlučili osnovati posebno ministarstvo čiji je zadatak bio uprava nad novoosvojenim teritorijima na istoku. U srpnju su odlučili te teritorije podijeliti na dvije administrativne jedinice; Reichskommissariat Ostland i Ukrajinski Reichskommissariat i uvesti civilnu upravu. Sam Adolf Hitler pridodao je u kolovozu 1941. oblast Volhyniau, i krajeve oko grada Rovnog Ukrajinskom Reichskommissariatu, koji na tome nije stao, već se nastavio povećavati kako je njemačka vojska sve dublje prodirala u Sovjetski Savez. Pojedine oblasti Sovjetskog Saveza su ipak ostale pod izravnom kontrolom Wehrmachta, ali je unatoč tome Reichskommissariat Ukrajina, negdje početkom 1943. zauzimao površinu od 33 927 km², prostor na kom je živjelo gotovo 17 milijuna stanovnika. Administrativni centar bio je grad Rovno. Štab visokog časnika SS-a i policije Hansa-Adolfa Prutzmanna nalazio se u Kijevu.